Various Subjects - Astrodienst Guest user u1349602078
29-Sep-2016, 06:14 UT/GMT Alte Brucke selfsorg akkommodasie Swakopmund
Alte Brücke Swakopmund Selfsorgverblyf in Swakopmund.
GPS. 22 °41.180S, 14 °31.514O. NOTA - BESPREKINGS VIR PAASNAWEEK, DESEMBER EN SKOOLVAKANSIES MOET PER EPOS GEMAAK WORD WEENS MINIMUM DAG VEREISTES - tubby@temba.co.za WiFi beskikbaar in die kamers
BESPREKINGS EN PRYS
Alte Brücke (beteken letterlik “ou brug”) bied luukse selfsorgverblyf in Swakopmund, Namibië en is ideaal geleë om die Nasionale Akwarium, strand en die vele aantreklikhede in die dorp se sentrum te verken.
Alte Brücke bied akkommodasie in die vorm van 23 luukse selfsorg- chalets, wat elk tussen een tot ses gaste kan huisves. Al die chalets is en suite en toegerus met verwarmers, telefoon, tee/koffie-stasie, minikroeg, mikrogolf, oond, broodrooster, ketel, eetgerei, breekgoed, satelliet-TV en kluis. Die chalets by Alte Brücke word daagliks gediens, is rystoel-vriendelik en daar is ook ‘n wasgoeddiens. Draadlose (“Wireless”) Internet is oral op die terrein van Alte Brücke beskikbaar.
Geniet die watertand-ontbyt wat by Alte Brücke voorgesit word, voordat jy op jou daaglikse avonture vertrek – of dit nou ‘n kameelrit, perdry-safari, hengel of een van die vele adrenalien-aktiwiteite is wat hier in Swakopmund aangebied word. Die dorp word nie om dowe neute Namibië se adrenalienhoofstad genoem nie! Omdat Alte Brücke ‘n selfsorg-oord is, bied hulle nie middag- en aandete op die terrein aan nie, maar hulle sal met graagte een van die uitstekende restaurante in die omgewing aanbeveel.
Alte Brücke bied ook ‘n uitstekende kampeerterrein in Swakopmund, waar jy jou tent op sagte gras kan opslaan (dis nogal ‘n merkwaardige prestasie in die woestynklimaat van Namibië). Elke staanplek het ‘n eie badkamer, kragpunt, braaiplek en opwasgeriewe. Alte Brücke is ook gerig op die besigheidsmense van Namibië en is ‘n uitstekende konferensieplek in Swakopmund. Daar is twee konferensiesale: een kan persone huisves, terwyl daar ook ‘n kleiner saal vir 16 mense is. Jy kan ‘n luidsprekerstelsel en projektor op die perseel huur, en daar is ‘n goed toegeruste kroeg waar julle sake-deurbrake kan vier.
Kalahari Arms Hotel is die enigste drie ster hotel in Ghanzi in Botswana as jy dalk besluit om Botswana toe te gaan na jou kuier by Alte Brucke. Woodlands Stop naby Francistown bied selfsorg eenhede en kampeering. Die Okavango Delta in Botswana is beslis die hoogtepunt van enige besoek na Botswana en Island Safari Lodge in Maun is goeie plek om te begin as jy die delta wil sien.
Temba Safari reel self-ry toere in Suid-Afrika, Botswana en Namibie. Kontak Temba Toere en ons sal 'n sakpas toer vir jou reël.
Temba Zimbawe bied 'n verskeidenheid self-ry toere in Zimbabawe. Cutty Sark Hotel in Kariba in Zimbabwe bied hotel kamers naby aan die Karibameer.
Lodge at the Ancient City is naby aan die Great Zimbabwe Monument ook bekend as die Zimbabwe ruines.